APSTIPRINĀTS:

Ar Vidzemes plānošanas reģiona

iepirkumu komisijas

2013.gada 21.janvāra sēdes

protokola Nr. VPR/2013/3/1 lēmumu

Komisijas priekšsēdētājs N.Stepanovs /paraksts/

**Iepirkuma Nolikums**

**Semināra organizēšanas pakalpojumi Valmierā**

**projektam „RITS-Net”**

Identifikācijas Nr. VPR/2013/3/RITS-Net

Iepirkums tiek veikts saskaņā ar Publisko iepirkumu likuma 81.pantu par likuma 2.pielikuma B daļas pakalpojumu- SEMINĀRU ORGANIZĒŠANAS PAKALPOJUMI.

2013.

Cēsis

**Semināra organizēšanas pakalpojumi Valmierā**

**projektam „RITS-Net”**

Identifikācijas Nr. VPR/2013/3/RITS-Net

## 1.Pasūtītājs

|  |  |
| --- | --- |
| Pasūtītāja nosaukums | Vidzemes plānošanas reģions |
| Adrese | J. Poruka iela 8-108, Cēsis, LV-4101 |
| Reģistrācijas Nr. | 90002180246 |
| Kontaktpersona | Dagnija Ūdre |
| Tālruņa nr. | +371 29219477 |
| E – pasta adrese | [dagnija.udre@vidzeme.lv](mailto:dagnija.udre@vidzeme.lv) |
| Darba laiks | 9.30-17.00 |

**2.Iepirkuma priekšmets**- Semināra organizēšanas pakalpojumi projektam Nr. 1187R4 „Inteliģento transporta sistēmu risinājumu tīkls reģionos” (RITS-Net).

**3. Identifikācijas** **VPR/2013/3/RITS-Net.**

4.Iepirkums tiek veikts saskaņā ar Publisko iepirkumu likuma 81.pantu par likuma 2.pielikuma B daļas pakalpojumu- SEMINĀRA ORGANIZĒŠANAS PAKALPOJUMI. Iepirkumu izziņo, publicējot Pasūtītāja prasības Pasūtītāja mājas lapā internetā. Pasūtītājs nodrošina brīvu un tiešu elektronisku pieeju iepirkuma dokumentiem Pasūtītāja mājas lapā [www.vidzeme.lv](http://www.vidzeme.lv)

5.CPV kods: 79951000-5; semināru organizēšanas pakalpojumi; pakalpojumu kategorija Nr.27

6.Piedāvājumi jāiesniedz – līdz 2013.gada 8.februārim, plkst. 14.00 Vidzemes plānošanas reģionā J. Poruka iela 8-108, Cēsis, LV-4101, nogādājot tos personīgi vai nosūtot pa pastu. Personīgi piedāvājumus var iesniegt darba dienās no plkst. 09:00 līdz 12:30 un no plkst. 13:00 līdz 17:00. Nosūtot piedāvājumu pa pastu, pretendents uzņemas atbildību par piedāvājuma saņemšanu līdz norādītajam laikam norādītajā vietā.

7. Piedāvājuma derīguma termiņš – ne mazāk kā 30 (trīsdesmit) kalendārās dienas no piedāvājumu iesniegšanas termiņa beigām.

**8.** **Piedāvājumam ir šādas noformējuma prasības**:

8.1. Piedāvājums sastāv no:

8.1.1. pieteikuma vēstules (pielikums Nr.1);

8.1.2. atlases dokumentiem – 1)reģistrācijas apliecības kopijas; 2)PVN reģistrācijas apliecības kopijas ( ja pretendents ir PVN maksātājs). Pretendents var pievienot piedāvājumam 11.1.punktā nosaukto izziņu.

8.1.3. tehniskā un finanšu piedāvājuma (pielikums Nr.3).

8.2. Piedāvājums ar tam pievienotajiem dokumentiem iesniedzams vienā oriģinālā eksemplārā slēgtā aploksnē.

8.3. Iesniegtajiem dokumentiem jābūt latviešu valodā, bet, ja tie ir svešvalodā, tad kopā ar šo dokumentāciju iesniedzams tās tulkojums latviešu valodā. Šādā gadījumā Pretendents uzņemas atbildību par tulkojuma pareizību.

8.4. Dokumentu kopijām jābūt apliecinātām normatīvajos aktos noteiktajā kārtībā.

8.5. Aploksnei jābūt aizlīmētai un aizvēruma joslai apzīmogotai ar Pretendenta zīmogu, uz aploksnes norādāma šāda informācija:

8.5.1. saņēmēja nosaukums un adrese – **Vidzemes plānošanas reģions,** J. Poruka iela 8-108, Cēsis, LV-4101;

8.5.2. Pretendenta nosaukums un adrese (arī biroja vai pasta adrese, ja tā atšķiras no juridiskās adreses);

8.5.3. atzīme – IEPIRKUMS „Semināra organizēšanas pakalpojumi Valmierā projektam „RITS-Net””, identifikācijas Nr. VPR/2013/3/RITS-Net ;

8.5.4. norāde "Neatvērt priekšlaicīgi".

8.6. Pretendenta piedāvājuma dokumentus paraksta Pretendentu pārstāvēt tiesīga (atbilstoši ierakstiem Komercreģistrā) vai Pretendenta pilnvarota persona. Ja piedāvājumā iekļauto dokumentāciju paraksta pilnvarota persona, piedāvājumam pievieno attiecīgu pilnvaru.

**9.Prasības pretendentiem**

9.1.Iesniedzot piedāvājumu, pretendents iesniedz apliecinājumu, kurā norāda, ka attiecībā uz to nepastāv šādi nosacījumi:

1) pasludināts tā maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas būs likvidēts;   
  
2) tam Latvijā un valstī, kurā tas reģistrēts vai atrodas tā pastāvīgā dzīvesvieta (ja tas nav reģistrēts Latvijā vai Latvijā neatrodas tā pastāvīgā dzīvesvieta), ir nodokļu parādi, tajā skaitā valsts sociālās apdrošināšanas iemaksu parādi, kas kopsummā katrā valstī pārsniedz 100 latus.

10.Piedāvājuma izvēle

10.1.Piedāvājumu atvēršanu un izvērtēšanu veic Pasūtītāja Iepirkumu komisija slēgtās sēdēs. No pilnībā iepirkuma tehniskās specifikācijas prasībām atbilstošiem piedāvājumiem Iepirkumu komisija izvēlēsies piedāvājumu ar zemāko cenu.

10.2.Iepirkuma Komisija ir tiesīga labot aritmētiskās kļūdas Pretendentu finanšu piedāvājumā. Par kļūdu labojumu un laboto piedāvājuma summu komisija paziņo Pretendentam, kura pieļautās kļūdas labotas.

10.3.Pretendentu un piedāvājumu izvērtēšanā Iepirkumu komisija pārbauda to atbilstību iepirkuma prasībām un tehniskai specifikācijai.

10.4.Konstatējot pretendenta vai piedāvājuma neatbilstību kādai no iepirkuma prasībām, Iepirkuma komisijai ir tiesības izslēgt Pretendentu no turpmākas dalības iepirkumā un neizskatīt piedāvājumu.

10.5. Pēc piedāvājumu izvērtēšanas Iepirkumu komisija pieņem kādu no šādiem lēmumiem:

10.5.1.par kāda no Pretendentiem atzīšanu par iepirkuma uzvarētāju;

10.5.2.par iepirkuma izbeigšanu, neizvēloties nevienu no Pretendentiem, ja iepirkumam nav iesniegti Piedāvājumi, vai arī iesniegtie Piedāvājumi neatbilst noteiktajām prasībām.

10.6.Pasūtītājs var jebkurā brīdī pārtraukt iepirkumu, ja tam ir objektīvs pamatojums.

10.7. Iepirkumu komisija var pieprasīt no pretendenta papildus informāciju, kā arī pārbaudīt pretendenta sniegto informāciju tai pieejamās publiskās datu bāzēs.

10.8.Iepirkumu komisijas tiesības un pienākumus, kas nav atrunāti šajās prasībās, regulē Publisko iepirkumu likums un citi spēkā esošie normatīvie akti.

11.Iepirkumu līguma slēgšana

11.1.Pasūtītājs slēgs ar Iepirkumu komisijas izraudzīto pretendentu iepirkuma līgumu, normatīvajos aktos noteiktajā kārtībā. Pasūtītājs pieprasīs Pretendentam, kuram piešķirtas tiesības noslēgt iepirkuma līgumu, iesniegt izziņu, ka tam Latvijā un valstī, kurā tas reģistrēts vai atrodas tā pastāvīgā dzīvesvieta (ja tas nav reģistrēts Latvijā vai Latvijā neatrodas tā pastāvīgā dzīvesvieta), nav nodokļu parādi, tajā skaitā valsts sociālās apdrošināšanas iemaksu parādi, kas kopsummā katrā valstī pārsniedz 100 latus.

11.2. Līguma projekts ir pievienots kā Pielikums Nr.4 un tā nosacījumi ir ņemami vērā, sagatavojot piedāvājumu.

|  |
| --- |
| 1. pielikums |
| Iepirkuma “Semināra organizēšanas pakalpojumi Valmierā projektam „RITS-Net””; Nolikumam (Iepirkuma identifikācijas Nr. VPR/2013/3/RITS-Net ) |

**PIETEIKUMA PAR PIEDALĪŠANOS iepirkumA PROCEDŪRĀ FORMA**

Pretendents *(nosaukums)* iesniedz savu pieteikumu dalībai iepirkumā

„**Semināra organizēšanas pakalpojumi Valmierā**

**projektam „RITS-Net””**

Iepirkuma identifikācijas Nr. VPR/2013/3/RITS-Net

un saskaņā ar iepirkuma noteikumiem apliecina, ka:

1. Atzīst sev par saistošām un apņemas ievērot iepirkuma prasības.
2. Apstiprina, ka tā piedāvājums ir spēkā līdz iepirkuma līguma noslēgšanai vai paziņojumam par iepirkuma izbeigšanu bez rezultāta, bet ne mazāk kā 30 dienas no iepirkumā noteiktā piedāvājumu iesniegšanas termiņa beigām. Līguma slēgšanas tiesību piešķiršanas gadījumā piedāvājums ir spēkā visu līguma darbības laiku.
3. Līguma slēgšanas tiesību piešķiršanas gadījumā apņemas sniegt pakalpojumu saskaņā ar iepirkumā iesniegto piedāvājumu, pilnībā ievērojot Tehniskajā specifikācijā noteiktās prasības,
4. Pretendents apliecina, ka attiecībā uz to nepastāv Publisko iepirkumu likuma 8.1panta 5.daļā minētie nosacījumi:

4.1.Nav pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vēsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta Pretendenta saimnieciskā darbība, uzsākta tiesvedība par Pretendenta bankrotu vai netiek konstatēts, ka līdz līguma izpildes paredzamajam beigu termiņam Pretendents būs likvidēts;

4.2.Pretendentam Latvijā un valstī, kurā tas reģistrēts vai atrodas tā pastāvīgā dzīvesvieta (ja tas nav reģistrēts Latvijā vai Latvijā neatrodas tā pastāvīgā dzīvesvieta), nav nodokļu parādi, tajā skaitā valsts sociālās apdrošināšanas iemaksu parādi, kas kopsummā katrā valstī pārsniedz 100 latus.

1. Visas piedāvājumā sniegtās ziņas ir precīzas un patiesas.

|  |  |
| --- | --- |
| **Pretendents** |  |
| **Reģistrācijas Nr.** |  |
| **Juridiskā adrese** |  |
| **Faktiskā adrese** |  |
| **Kontaktpersona** |  |
| **Kontaktpersonas tālr./fakss, e-pasts** |  |
| **Bankas nosaukums, filiāle** |  |
| **Bankas kods** |  |
| **Norēķinu konts** |  |

*Pretendenta vai tā pilnvarotās personas paraksts, tā atšifrējums, datums, zīmogs*

|  |
| --- |
| 2. pielikums |
| Iepirkuma “Semināra organizēšanas pakalpojumi Valmierā projektam „RITS-Net””; Nolikumam (Iepirkuma identifikācijas Nr. VPR/2013/3/RITS-Net ) |

Tehniskā specifikācija

„**Semināra organizēšanas pakalpojumi Valmierā**

**projektam „RITS-Net””**

Iepirkuma identifikācijas Nr. VPR/2013/3/RITS-Net

**1. Pasūtītājs** – Vidzemes plānošanas reģions, J.Poruka ielā 8 – 108, Cēsīs, Cēsu novads, LV-4101

**2. Iepirkuma priekšmets** – Semināra organizēšanas pakalpojumi projektam Nr. 1187R4 „Inteliģento transporta sistēmu risinājumu tīkls reģionos” (RITS-Net)

**Seminārs „ITS for Traffic Management and Mobility” / „ITS satiksmes pārvaldībai un mobilitātei” projekta „RITS-Net” ārvalstu partneriem, vietējiem speciālistiem un interesentiem**

**3. Vieta –** Valmiera

**4. Laiks –** 2013.gada 26. – 28.februāris

**5. Plānotais maksimālais dalībnieku skaits** – līdz 70 personām

# 6. Plānotā semināra darba kārtība:

|  |  |
| --- | --- |
| Otrdiena, 26.februāris |  |
| Līdz plkst. 20.00 | Ārvalstu dalībnieku ierašanās, iekārtošanās viesnīcā |
| 20.00 – 21.00 | Sanāksme |
| 21.00 – 22.00 | Vakariņas |
| Trešdiena, 27.februāris |  |
| 9.30 – 10.00 | Dalībnieku ierašanās, reģistrācija, kafija |
| 10.00 – 11.30 | Semināra norise |
| 11.30 – 12.00 | Kafijas pauze |
| 12.00 – 13.00 | Semināra norise |
| 13.00 – 14.00 | Pusdienas |
| 14.00 – 15.30 | Semināra norise |
| 15.30 – 16.00 | Kafijas pauze |
| 16.00 – 18.00 | Semināra norise |
| Līdz 19.00 | Latvijas dalībnieku iekārtošanās viesnīcā |
| 19.00 – 20.30 | Vakariņas |
| Ceturtdiena, 28.februāris |  |
| 9.00 – 10.30 | Semināra norise |
| 10.30 – 10.45 | Kafijas pauze |
| 10.45 – 14.00 | Semināra norise |
| 14.00 – 14.30 | Pusdienas |

**7. Pretendentam jānodrošina:**

|  |  |  |  |  |
| --- | --- | --- | --- | --- |
| **Datums** | **Laiks** | **Pasākums** | **Vieta** | **Dalībnieku skaits** |
| **Otrdiena, 26.februāris** | Līdz 20.00 | Dalībnieku (projekta ārvalstu partneru) izmitināšana viesnīcā vienvietīgās istabās | Viesnīca | Līdz 15 personām |
|  | 20.00 – 21.00 | Semināra telpa un aprīkojums: ekrāns, interneta pieslēgums, pieslēguma vieta datoram, datu projektors;  Krēsli un galdi sanāksmes dalībniekiem | Viesnīca, semināru telpa | Līdz 15 personām |
|  | 21.00 – 22.00 | Vakariņas – salāti, otrais ēdiens, deserts, sula, ūdens, kafija, tēja | Viesnīca | Līdz 15 personām |
| **Trešdiena, 27.februāris** | 9.30 – 18.00 | Semināra telpu noma;  Dalībniekiem pieeja sanitārajām telpām | Viesnīca, semināru telpa | Līdz 70 personām |
|  | 9.30 – 18.00 | Semināra telpu aprīkojums: ekrāns, interneta pieslēgums, pieslēguma vietas datoriem, datu projektors, papīra tāfele ar atbilstošiem rakstāmpiederumiem;  Krēsli un galdi semināra dalībniekiem;  Galds un krēsli zāles priekšā semināra vadībai un lektoriem;  Lektoru tribīne;  Galdi dalībnieku reģistrācijai un semināra materiālu izvietošanai | Viesnīca, semināru telpa, foajē | Līdz 70 personām |
|  | 10.00 – 18.00 | Semināra telpas apskaņošana, iekļaujot divus galda mikrofonus un divus bezvadu mikrofonus, lektoru tribīne aprīkota ar mikrofonu | Viesnīca, semināru telpa | Līdz 70 personām |
|  | 10.00 – 18.00 | Sinhronās tulkošanas pakalpojums: viena tulku kabīne ar darbavietām diviem tulkiem, austiņas dalībniekiem, divi kvalificēti angļu – latviešu valodas tulki | Viesnīca, semināru telpa | Līdz 70 personām |
|  | 9.30 - 10.00 | Kafija – kafija, kafijas krējums/piens, tēja, ūdens (gāzēts un negāzēts), pīrādziņi/gaļas/zivju uzkodas, smalkmaizītes | Viesnīca | Līdz 50 personām |
|  | 11.30 – 12.00 | Kafijas pauze – kafija, kafijas krējums/piens, tēja, ūdens (gāzēts un negāzēts), pīrādziņi/gaļas/zivju uzkodas, smalkmaizītes | Viesnīca | Līdz 70 personām |
|  | 13.00 – 14.00 | Pusdienas – zupa, otrais ēdiens, deserts, sula, ūdens | Viesnīca | Līdz 70 personām |
|  | 15.30 – 16.00 | Kafijas pauze – kafija, kafijas krējums/piens, tēja, ūdens (gāzēts un negāzēts), pīrādziņi/gaļas/zivju uzkodas, smalkmaizītes | Viesnīca | Līdz 70 personām |
|  | 19.00 – 20.30 | Vakariņas – salāti, gaļas/zivju otrais ēdiens, deserts, sula, ūdens, kafija, tēja, glāze vīna/alus | Viesnīca | Līdz 70 personām |
|  | Līdz 19.00 | Dalībnieku (semināra dalībnieku no Latvijas) izmitināšana vienvietīgās vai divvietīgās istabās | Viesnīca | Līdz 30 personām |
| **Ceturtdiena, 28.februāris** | 9.00 – 10.30 | Semināra telpu noma;  Semināra telpu aprīkojums;  Semināra telpas apskaņošana;  Sinhronās tulkošanas nodrošināšana.  ***Skatīt prasības semināra pirmajai dienai*** | Viesnīca, semināru telpa | Līdz 50 personām |
|  | 10.30 – 10.45 | Kafijas pauze – kafija, kafijas krējums/piens, tēja, ūdens (gāzēts un negāzēts), pīrādziņi/gaļas/zivju uzkodas, smalkmaizītes | Viesnīca | Līdz 50 personām |
|  | 10.45 – 14.00 | Semināra telpu noma;  Semināra telpu aprīkojums;  Semināra telpas apskaņošana.  ***Skatīt prasības semināra pirmajai dienai*** | Viesnīca, semināru telpa | Līdz 20 personām |
|  | 14.00 – 14.30 | Pusdienas – zupa, otrais ēdiens, deserts, sula, ūdens | Viesnīca | Līdz 20 personām |

**8. Papildu nosacījumi pakalpojumu sniegšanai:**

1. Semināra telpas noformējums – uz galda zāles priekšā jānovieto Latvijas, Itālijas, Spānijas, Grieķijas, Austrijas, Slovēnijas, Ungārijas, Īrijas, Bulgārijas un Eiropas Savienības karodziņi.
2. Viesnīcas izmitināšanas izmaksās jāiekļauj brokastis.
3. Jānodrošina iespēja saņemt veģetāro ēdienu, ja nepieciešams.
4. Izpildītājam ir pienākums saskaņot ar Pasūtītāja pārstāvi ēdienkarti ne vēlāk kā iepriekšējā dienā.
5. Jānodrošina piekļuve bezvadu internetam viesnīcas istabiņās un pasākuma telpās bez papildu samaksas.
6. Sinhronās tulkošanas pakalpojuma kvalitatīvai norisei semināra laikā jānodrošina pastāvīgi tehniskā personāla klātbūtne. Jānodrošina divi kvalificēti angļu – latviešu valodas tulki, kuriem ir atbilstoša izglītība, ne mazāk kā 3 gadu pieredze sinhronās tulkošanas pakalpojumu sniegšanā un kuri pārzina projektu, transporta un informācijas tehnoloģiju jomu terminoloģiju.
7. Jānodrošina iespējas nokopēt materiālus (līdz 300 lpp.), ieskaitot papīru kopiju izgatavošanai.
8. Precīzs dalībnieku skaits izmitināšanai viesnīcā tiek saskaņots ne vēlāk kā 1 nedēļu līdz pasākuma sākumam, dalībnieku skaits ēdienreizēs – iepriekšējā dienā.

|  |
| --- |
| 3. pielikums |
| Iepirkuma “Semināra organizēšanas pakalpojumi Valmierā projektam „RITS-Net””; Nolikumam (Iepirkuma identifikācijas Nr. VPR/2013/3/RITS-Net ) |

AIZPILDA PRETENDENTS UN NOFORMĒ UZ SAVAS VEIDLAPAS

(pretendenta nosaukums)

iepirkumam „**Semināra organizēšanas pakalpojumi Valmierā**

**projektam „RITS-Net””**

Iepirkuma identifikācijas Nr. VPR/2013/3/RITS-Net

**Tehniskais un Finanšu piedāvājums**

Piedāvājam sniegt iepirkuma „Semināra organizēšanas pakalpojumi Valmierā

projektam „RITS-Net””, iepirkuma identifikācijas Nr. VPR/2013/3/RITS-Net , tehniskajā specifikācijā noteiktos semināru organizēšanas pakalpojumus iepirkuma prasībās un normatīvajos aktos noteiktā kārtībā pretendenta piedāvātā vietā (norādīt adresi)

Mūsu piedāvātā cena par pakalpojuma sniegšanu, kas sevī ietver visas administratīvās izmaksas, nodokļus un citus valsts noteiktos obligātos maksājumus, tai skaitā:

Semināra telpu noma,

Semināra telpu aprīkojums,

Sinhronās tulkošanas pakalpojums,

Semināra dalībnieku ēdināšana,

Naktsmītnes semināra dalībniekiem.

**Kopēja summa par pakalpojumu:**

LVL \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (summa cipariem un vārdiem) bez PVN,

PVN \_\_\_% LVL \_\_\_\_\_\_\_\_\_\_\_\_\_ (summa cipariem un vārdiem),

Kopā ar PVN \_\_\_ % LVL \_\_\_\_\_\_\_\_\_\_\_\_\_\_\_\_\_\_\_\_\_(summa cipariem un vārdiem)

Ar šo apliecinām, ka apzināmies, ka apmaksa tiks veikta par **faktiski sniegtajiem** semināra organizēšanas pakalpojumiem.

Amatpersonas vai pilnvarotās personas vārds, uzvārds, amats:

Paraksts:

Datums, vieta

z.v.

|  |
| --- |
| 4. pielikums |
| Iepirkuma “Semināra organizēšanas pakalpojumi Valmierā projektam „RITS-Net””; Nolikumam (Iepirkuma identifikācijas Nr. VPR/2013/3/RITS-Net ) |

*Līguma projekts*

**Iepirkuma LĪGUMS Nr.\_\_\_**

Cēsīs, 2013.gada \_\_\_\_.\_\_\_\_\_\_\_\_\_

Vidzemes plānošanas reģions, reģistrācijas nr. 90002180246, adrese - J.Poruka iela 8-108, Cēsis, Cēsu novads, LV 4101, turpmāk tekstā Pasūtītājs, tā Administrācijas vadītājas Gunas Kalniņas – Priedes personā, kura rīkojas saskaņā ar Nolikumu, no vienas puses,

un

\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_, juridiskā adrese: \_\_\_\_\_\_\_\_\_\_, kura vārdā saskaņā ar statūtiem rīkojas \_\_\_\_\_\_\_\_\_\_\_\_, turpmāk tekstā- Izpildītājs, no otras puses, abi kopā un katrs atsevišķi saukta Puse (Puses),

ņemot vērā Izpildītāja piedāvājumu iepirkumam „Semināra organizēšanas pakalpojumi Valmierā projektam „RITS-Net”” (Iepirkuma identifikācijas Nr. VPR/2013/3/RITS-Net) un iepirkuma komisijas \_\_.\_\_2013. lēmumu par tiesību piešķiršanu slēgt iepirkuma līgumu,

noslēdz šādu līgumu:

**I Līguma priekšmets**

1.1. Pasūtītājs pasūta un Izpildītājs apņemas sniegt semināra organizēšanas pakalpojumus saskaņā ar iepirkuma „Semināra organizēšanas pakalpojumi Valmierā projektam „RITS-Net”” (Iepirkuma identifikācijas Nr. VPR/2013/3/RITS-Net) tehnisko specifikāciju ( Līguma pielikums Nr.1.) un Izpildītāja piedāvājumu (Līguma pielikums Nr.2.).

1.2.Pakalpojumu sniegšanas vieta un termiņš- pretendenta piedāvātā vieta, 2013.gada 26. – 28.februāris.

1.3.Līgums tiek finansēts projekta Nr. 1187R4 „Inteliģento transporta sistēmu risinājumu tīkls reģionos” (RITS-Net) ietvaros.

**II Pakalpojuma sniegšanas kārtība**

2.1.Izpildītājs apņemas sniegt semināra organizēšanas pakalpojumus pienācīgā kvalitātē saskaņā ar Tehnisko specifikāciju, Līguma nosacījumiem un Pasūtītāja precizējošām norādēm.

2.2. Izpildītājs un Pasūtītājs saskaņo precīzu dalībnieku skaitu seminārā un ēdienkarti ne vēlāk kā iepriekšējā dienā.

2.3. Pēc pakalpojuma izpildes Izpildītājs iesniedz Pasūtītājam semināru organizēšanas pakalpojumu pieņemšanas nodošanas aktu 2 eksemplāros.

2.4. Pasūtītāja kontaktpersona pārbauda pieņemšanas nodošanas aktā norādītās informācijas atbilstību faktiski sniegtajam pakalpojumam, ēdienkartei un Līguma nosacījumiem un paraksta to vai sniedz Izpildītājam argumentētus iebildumus.

2.5. Ja Pasūtītājs ir sniedzis iebildumus pret Izpildītāja pieņemšanas- nodošanas aktā norādīto informāciju, Izpildītājs, pēc trūkumu novēršanas, to iesniedz atkārtoti.

2.6. Pēc pakalpojumu pieņemšanas nodošanas akta parakstīšanas viens akta eksemplārs paliek pie Izpildītāja, bet viens – Pasūtītājam.

**III Izpildītāja pienākumi un tiesības**

3.1. Izpildītāja pienākumi:

3.1.1. nodrošināt Pasūtītāja semināra dalībniekiem paredzēto semināra norišu telpas, naktsmītnes un ēdināšanu, izmantojot Izpildītāja iekārtas, inventāru, telpas un personālu;

3.1.2. nekavējoties informēt Pasūtīju par apstākļiem, kuri var kavēt pakalpojuma sniegšanu;

3.2. Izpildītājam ir tiesības saņemt samaksu par kvalitatīvi un savlaicīgi sniegtajiem pakalpojumiem.

**IV Pasūtītāja tiesības un pienākumi**

4.1. Pasūtītājs Līgumā noteiktajā kārtībā un apmērā samaksā Izpildītājam par kvalitatīvi un savlaicīgi sniegtajiem pakalpojumiem.

4.2. Pasūtītājam jebkurā brīdī ir tiesības vienpusēji atkāpties no Līguma, ja tas konstatē, ka pakalpojums netiek sniegts atbilstoši tehniskās specifikācijas un līguma noteikumiem.

**V Pakalpojumu maksa un samaksas kārtība**

5.1. Pasūtītājs maksā Izpildītājam par faktiski sniegtajiem pakalpojumiem kopējo summu, kas nepārsniedz LVL \_\_\_\_\_\_\_\_\_\_\_\_\_(\_\_\_\_\_\_\_\_ lati, \_\_\_ santīmi), plus nodokļu normatīvajos aktos noteiktā pievienotās vērtības nodokļa likme.

5.2. Samaksa par sniegtajiem pakalpojumiem tiek veikta, pamatojoties uz parakstītajiem pakalpojuma pieņemšanas nodošanas aktiem un Izpildītāja rēķinu, kurā atsevišķi jābūt norādītai pakalpojumu izmaksai bez PVN, PVN un kopējai summai ar PVN.

5.3. Izpildītājs rēķinā norāda:

-Pasūtītāja nosaukums: Vidzemes plānošanas reģions, reģ.Nr. LV90002180246;

-teksts: projekts Nr. 1187R4 „Inteliģento transporta sistēmu risinājumu tīkls reģionos” (RITS-Net);

-Līguma Nr.\_\_\_\_\_\_\_\_;

-Izpildītāja rekvizīti atbilstoši Latvijas Republikas likumam „Par pievienotās vērtības nodokli” prasībām;

-pakalpojumu nodošanas- pieņemšanas akta numurs un datums, pamatojoties uz kuru tiek izrakstīts rēķins.

5.4. Pasūtītājs pārbauda rēķinā norādītās summas atbilstību Līguma noteikumiem un faktiski saņemtajiem pakalpojumiem un apmaksā to, attiecīgo naudas summu pārskaitot Izpildītāja bankas kontā, kas norādīts Izpildītāja rekvizītu daļā, 30 (trīsdesmit) dienu laikā no rēķina saņemšanas dienas.

5.5. Gadījumos, ja starp Pasūtītāju un Izpildītāju rodas strīds par sniegto pakalpojumu summu, Pasūtītājs, šī līguma 5.4.punktā noteiktajā kārtībā pārskaita Izpildītājam pakalpojumu summas daļu par kuru strīds nepastāv.

**VI Nepārvarama vara un pušu atbildība**

6.1. Puses tiek atbrīvotas no atbildības par līguma pilnīgu vai daļēju neizpildi, ja to kavē jebkādi apstākļi, kas ir ārpus attiecīgās Puses ietekmes un kurus tā nespēj novērst, izrādot pienācīgu centību. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā. Nepārvaramas varas apstākļi ir jebkāda veida dabas stihijas, ugunsgrēki, militāras akcijas, blokādes, citi no Pusēm neatkarīgi apstākļi, kurus puses Līguma slēgšanas brīdī nevarēja nedz paredzēt, nedz novērst, veicot pienācīgus piesardzības pasākumus. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.

6.2. Puse, kurai iestājas Līguma 5.1.punktā minētie apstākļi, par šādu apstākļu iestāšanos 3 (trīs) darba dienu laikā rakstveidā paziņo par to otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde, un, ja otra Puse pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.

6.3. Ja līguma 5.1.punktā minēto apstākļu un to seku dēļ nav iespējams izpildīt Līgumā paredzētās saistības, tad katra no Pusēm ir tiesīga atteikties no turpmākas Līgumā noteikto pienākumu pildīšanas, un šādā gadījumā neviena no Pusēm nav tiesīga prasīt no otras zaudējumu atlīdzību, kas saistīta ar Līguma pārtraukšanu.

6.4. Ja Izpildītājs kavē kādu no Pakalpojumu nodevumu nodošanas termiņiem, Pasūtītājs var prasīt no Izpildītāja maksāt Pasūtītājam līgumsodu 0,1% (nulle, komats, viens procents) apmērā no Līguma 5.1.punktā norādītās Līguma kopējās summas par katru nokavēto dienu, bet ne vairāk kā 10% (desmit procenti) no Līguma kopējās summas.

6.5. Ja Pasūtītājs kavē apmaksas termiņu, Izpildītājs var prasīt Pasūtītājam maksāt līgumsodu 0,1% (nulle, komats, viens procents) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no nokavējuma summas.

6.6. Līgumsoda samaksa nokavējuma gadījumā neatbrīvo Puses no saistību pilnīgas izpildes.

6.7.Puses ir atbildīgas par Līguma nosacījumu daļēju vai pilnīgu neizpildi. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu.

**VII Strīdu izšķiršanas kārtība**

7.1.Visas domstarpības, kas Pusēm radušās sakarā ar Līguma izpildi, Puses apņemas risināt pārrunu ceļā.

7.2.Ja 30 (trīsdesmit) kalendāra dienu laikā sarunu ceļā vienošanās netiek panākta, strīdi tiek risināti normatīvajos aktos noteiktajā kārtībā. Šādā gadījumā ikvienai no Pusēm ir tiesības nodot strīda izskatīšanu Latvijas Republikas tiesai saskaņā ar spēkā esošo normatīvajiem aktiem.

**VIII Nobeiguma noteikumi**

8.1.Līgums stājas spēkā 2013.gada \_\_\_\_\_\_\_\_\_\_ un darbojas līdz Pušu savstarpējo saistību pilnīgai izpildei.

8.2.Izpildītāja kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālr.\_ fakss \_\_\_\_\_\_\_\_\_\_\_, e-pasta adrese:\_\_\_\_\_\_\_\_\_\_\_\_\_\_\_\_\_\_\_\_\_\_.

8.3.Pasūtītāja kontaktpersona ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tālr.\_ fakss \_\_\_\_\_\_\_\_\_\_\_, e-pasta adrese:\_\_\_\_\_\_\_\_\_\_\_\_\_\_\_\_\_\_\_\_\_\_.

8.4.Mainoties Pušu kontaktpersonām, Puses par to rakstveidā viena otru informē.

8.5.Visi Līguma grozījumi un papildinājumi stājas spēkā tikai pēc to noformēšanas rakstiski un abpusējas parakstīšanas, un tiek uzskatīti par šī līguma neatņemamu sastāvdaļu.

8.6.Līgums sastādīts uz \_\_\_\_\_ (\_\_\_\_\_\_\_\_\_\_) lapām ar 2 pielikumiem un parakstīts divos eksemplāros, abiem eksemplāriem ir vienāds juridisks spēks; katra puse saņem vienu līguma eksemplāru.

**IX Pušu rekvizīti un paraksti**

Pasūtītājs: Izpildītājs:

Vidzemes plānošanas reģions

Jāņa Poruka iela 8-108, Cēsis,

Cēsu novads, LV-4101

reģistrācijas Nr.90002180246

LR Valsts kase, kods TRELLV22

Konts LV43TREL9210631031000

\_\_\_\_\_\_\_\_\_\_\_\_\_\_\_\_\_\_\_\_

Administrācijas vadītāja

G. Kalniņa – Priede